Πρωτοβουλία Ίδρυσης Καταναλωτικού Συνεταιρισμού Ξάνθης

Πιστοί στις  σύγχρονες αρχές  των συνεταιρισμών συνεχίζουμε την προσπάθεια. Πριν ένα χρόνο κάναμε την πρώτη εκδήλωση όπου μαζευτήκαμε 10 άτομα και αποφασίσαμε να φτιάξουμε ένα σύγχρονο καταναλωτικό συνεταιρισμό στην Ξάνθη στα πλαίσια της κοινωνικής και αλληλέγγυας  οικονομίας.
 Από τότε κύλησε αρκετός χρόνος αλλά έγιναν και πολλά. Ήρθαμε σε επαφή με άλλες ανάλογες δράσεις και πρωτοβουλίες (Φιλαδελφία στην Κομοτηνή, Θαλειν στην Αθήνα, Βιοs coop , ΠΡΩ.Σ.Κ.ΑΛ.Ο  στην  Θεσσαλονίκη , Δύκτιο-καππα  στα Ιωάννινα)  και σήμερα είμαστε ένα βήμα πριν την ολοκλήρωση της προσπάθειας. Έχουμε γίνει 100 μέλη (ελάχιστος αριθμός μελών για ίδρυση), έχουμε κάνει ένα επιχειρησιακό πλάνο, ολοκληρώνουμε την συζήτηση του καταστατικού, μένει να καταλήξουμε με την ονομασία .
 Ήρθε λοιπόν ο καιρός να διαδώσουμε τις ιδέες και προσπάθειές μας στον κόσμο της πόλης μας .Έτσι διοργανώνουμε μια εκδήλωση για το κοινό ώστε να ενημερωθεί για τον  τόσο παρεξηγημένο  θεσμό του συνεταιρισμού και τις σύγχρονες αρχές του(κυρίως δημοκρατική λειτουργία  με  έλεγχο των μελών, και εκπαίδευση των μελών)και ένα σεμινάριο για τα μέλη στα πλαίσια της συνεχιζόμενης εκπαίδευσης και κατάρτισης(η πρώτη εκπαίδευση είναι η ίδρυση του).
 Πιστεύουμε ότι όλοι έχουμε να κερδίσουμε από την ίδρυσή του σε πολλά επίπεδα και σαν καταναλωτές και σαν πολίτες. Καλούμε λοιπόν τον κόσμο της Ξάνθης , τον κάθε πολίτη αλλά και συλλόγους κάθε φύσεως να παρακολουθήσουν και να πλαισιώσουν  τις εκδηλώσεις και την όλοι προσπάθεια. 
Πιστεύουμε  και ελπίζουμε  να βρούμε  υποστηρικτές και να εγγράψουμε νέα μέλη. Στόχος η συλλογική προσπάθεια να είναι όσο πιο μαζική γίνεται, ώστε να είναι επιτυχής και βιώσιμη.

